Folkestad skole (Asker)

Folkestad skole er en barneskole på Kana på Hurumlandet i Asker kommune. Skolens elever kommer fra den vestre delen av Hurumlandet, med stedene Selvik, Verket, Klokkarstua, Holmsbu, Rødtangen og Kana. Barna på skolen går gjerne videre til Tofte ungdomsskole. 

Dagens skolebygg åpnet 21. august 1963, og var tegnet av arkitekt Victor Schaulund. Bygget var tilpasset den kommende niårige enhetsskolen, og var etter datidens standard både moderne og påkostet. Det var bygget med et avansert oppvarmings- og ventilasjonsanlegg, med automatisk temperatursenkning utenfor skolens åpningstid. Da skolebygget åpnet erstattet den også gamle Holmsbu skole, og skolen fikk derfor først navnet Folkestad/Holmsbu skole.

Referanser

Eksterne lenker
 Skolens hjemmeside
 Utdanningsdirektoratets statistikk

Barneskoler i Viken
Skoler i Asker